ตราประจำพระองค์ในประเทศไทย
ตราประจำพระองค์พระนามาภิไธยย่อของพระบรมวงศานุวงศ์

| ภาพตรา | ใช้สำหรับ | ลักษณะ | หมายเหตุ |
| --- | --- | --- | --- |
|  | สมเด็จพระมหิตลาธิเบศร อดุลยเดชวิกรม พระบรมราชชนก | ตราพระนามาภิไธยย่อ ม. (มหิดล) ภายใต้ตราประจำราชวงศ์จักรีและคล้องอยู่กับพระมหามงกุฎ อักษรพระนามาภิไธยย่อ "ม" เป็นสีเหลืองทอง | ตราพระนามาภิไธยย่อ ม.อ. (มหิดลอดุลยเดช) ภายใต้ตราประจำราชวงศ์จักรีและพระมหามงกุฎ อักษรพระนามาภิไธยย่อ "ม" และ "อ" เป็นสีเหลืองทอง ปรากฏในตราสัญลักษณ์มหาวิทยาลัยสงขลานครินทร์ และบนหน้าบันเรือนยอดบรมมังคลานุสรณีย์  ตราสัญลักษณ์ ม.อ. ในสมเด็จพระมหิตลาธิเบศร อดุลยเดชวิกรม พระบรมราชชนก   |
|  | สมเด็จพระศรีนครินทราบรมราชชนนี | ตราพระนามาภิไธยย่อ ส.ว. (สังวาลย์) อักษรพระนามาภิไธยย่อ "ส" เป็นสีแดง (หมายถึง สีประจำวันคล้ายวันพระราชสมภพ วันอาทิตย์)และ "ว" เป็นสีน้ำตาล |  |
|  | สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี | ตราพระนามาภิไธยย่อ ส.ธ. (สิรินธร) ภายใต้พระชฎาไม่มีกรรเจียกจร อักษรพระนามาภิไธยย่อ "ส" เป็นสีม่วง (หมายถึง สีประจำวันคล้ายวันพระราชสมภพ; วันเสาร์) และ "ธ" เป็นสีขาว | เนื่องในโอกาสพระราชพิธีเฉลิมพระชนมพรรษา ครบ 50 พรรษา พุทธศักราช 2520 พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าโปรดกระหม่อม สถาปนาพระอิสริยยศและพระอิสริยศักดิ์ให้สูงขึ้น  "สมเด็จพระเจ้าลูกเธอ เจ้าฟ้าสิรินธรเทพรัตนราชสุดา กิติวัฒนาดุลโสภาคย์" เฉลิมพระนามตามที่จารึกในพระสุพรรณบัฏว่า "สมเด็จพระเทพรัตนราชสุดา เจ้าฟ้ามหาจักรีสิรินธร รัฐสีมาคุณากรปิยชาติ สยามบรมราชกุมารี" (สมเด็จพระเทพรัตนราชสุดาฯ สยามบรมราชกุมารี) เมื่อวันที่ 5 ธันวาคม พุทธศักราช 2520  ต่อมา เนื่องในโอกาสพระราชพิธีบรมราชาภิเษก พุทธศักราช 2562 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมให้เฉลิมพระนามาภิไธยตามที่จารึกในพระสุพรรณบัฏว่า “สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี” (สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี)  เมื่อวันที่ 5 พฤษภาคม พุทธศักราช 2562  |
|  | สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภานุพันธวงศ์วรเดช | ตราอาร์มประจำพระองค์ มีโล่แบ่งเป็นสี่ห้อง ห้องบนเป็นตราจักรี ห้องด้านขวาเป็นรูปสิงห์ ห้องด้านซ้ายเป็นรูปพระมหามงกุฎ ห้องด้านล่างเป็นรูปตราราชสกุลภาณุพันธ์ มีรูปบุรุษประคองข้างด้านซ้ายและขวา มีฐานรองเป็นป้ายจารึกคำบาลีเป็นอักษรไทย มีเครื่องยอดเป็นเถากุหลาบภายใต้พระมหามงกุฎเปล่งรัศมี |  |
|  | สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ | ตราพระนามย่อ จ.ภ. (จักรพงษ์ภูวนาถ) ภายใต้อุณาโลมและพระชฎาห้ายอด |  |
|  | สมเด็จพระเจ้าบรมวงศ์เธอ เจ้าฟ้าสุทธาทิพยรัตน์ กรมหลวงศรีรัตนโกสินทร | ตราพระนามย่อ ส.ท. (สุทธาทิพยรัตน์) อักษรพระนามาภิไธยย่อ "ส" และ "ท" |  |
|  | สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต | ตราพระนามย่อ บ.ส. (บริพัตรสุขุมพันธุ์) ภายใต้ตราจักรีและพระชฎาห้ายอด |  |
|  | สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี | ตราพระนามย่อ จ.ภ. (จุฬาภรณวลัยลักษณ์) ภายใต้พระจุลมงกุฎ อักษรพระนามาภิไธยย่อ "จ" เป็นสีแสด (หมายถึง สีประจำวันคล้ายวันประสูติ; วันพฤหัสบดี) และ "ภ" เป็นสีขาว โดยมีพระภูษาสีน้ำเงินพันรอบ | ตราพระนามย่อ จ.ภ. บน "ธงสมเด็จเจ้าฟ้าฯ กรมพระศรีสวางควัฒน วรขัตติยราชนารี" มีลักษณะเป็นตราพระนามย่อแบบผสมผสานระหว่าง อักษรพระนามย่อ จ.ภ. มีพระภูษาสีน้ำเงินพันรอบ ในตราพระนามย่อแบบที่ 1 และพระจุลมงกุฎในตราพระนามย่อแบบที่ 2   |
|  | สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี | ตราพระนามย่อ จ.ภ. (จุฬาภรณวลัยลักษณ์) ภายใต้พระจุลมงกุฎ อักษรพระนามาภิไธยย่อ "จ" เป็นสีแสด (หมายถึง สีประจำวันคล้ายวันประสูติ; วันพฤหัสบดี) และ "ภ" เป็นสีขาว เรียงตัวกันเป็นรูปหัวใจ | มักปรากฏตามอาคารสถานที่ ที่พระราชทานนามอาคาร |
|   | สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ | ตราพระนามย่อ น. (นริศรานุวัดติวงศ์) |  ตราประจำพระองค์อีกแบบหนึ่ง  |
|  | สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา | ตราพระนามย่อ ม.น. (มาลินีนภดารา) ภายใต้พระจุลมงกุฎ อักษรพระนามาภิไธยย่อ "ม" เป็นสีน้ำเงิน (หมายถึง สีประจำวันคล้ายวันประสูติ; วันศุกร์) และ "น" เป็นสีแสด |  |
|  | สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี | ตราพระนามย่อ น.น. (นิภานภดล) ภายใต้พระชฎาห้ายอด  อักษรพระนามาภิไธยย่อ "น" เป็นสีม่วง (หมายถึง สีประจำวันคล้ายวันประสูติ; วันเสาร์) และ "น" เป็นสีชมพู |  |
|  | สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี | ตราพระนามย่อ พ.ร. (เพชรรัตนราชสุดา) ภายใต้พระชฎามหากฐินและอุณาโลมเลข ๖ หมายถึง เป็นพระราชธิดาในพระบาทสมเด็จพระมงกุฎเกล้าเจ้าอยู่หัว รัชกาลที่ 6 อักษรพระนามาภิไธยย่อ "พ" เป็นสีแดง (หมายถึง เป็นพระราชธิดาเพียงพระองค์เดียวในพระบาทสมเด็จพระมงกุฎเกล้าเจ้าอยู่หัว รัชกาลที่ 6 จึงใช้สีแดงเป็นสีอักษรพระนามาภิไธยย่อ แทนสีชมพูซึ่งเป็นสีประจำวันคล้ายวันประสูติ; วันอังคาร) และ "ร" เป็นสีขาว |  |
|  | สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ | ตราพระนามย่อ ก.ว. (กัลยาณิวัฒนา) ภายใต้พระจุลมงกุฎ อักษรพระนามาภิไธยย่อ "ก" เป็นสีขาว และ "ว" เป็นสีฟ้า (เป็นสีที่โปรดเป็นการส่วนพระองค์) |  |
|  | ทูลกระหม่อมหญิงอุบลรัตนราชกัญญา สิริวัฒนาพรรณวดี | ตราพระนามย่อ อ.ร. (อุบลรัตนราชกัญญา) อักษรพระนามาภิไธยย่อ "อ" เป็นสีแดง (หมายถึง เป็นพระราชธิดาพระองค์ใหญ่ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 จึงใช้สีแดงเป็นสีอักษรพระนามาภิไธยย่อ แทนสีแสดซึ่งเป็นสีประจำวันคล้ายวันประสูติ; วันพฤหัสบดี) และ "ร" เป็นสีขาว |  |
|  | พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ | ตราพระนามย่อ ส.ส. (โสมสวลี) ยอดพระนามย่อเป็นรูปอุณาโลม อักษรพระนามาภิไธยย่อ "ส" เป็นสีม่วง (หมายถึง สีประจำวันคล้ายวันประสูติ; วันเสาร์) และ "ส" เป็นสีขาว |  |
|  | สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา | ตราพระนามย่อ พ.ภ. (พัชรกิติยาภา) ภายใต้พระจุลมงกุฎ อักษรพระนามาภิไธยย่อ "พ" เป็นสีแสด (หมายถึง สีประจำวันคล้ายวันประสูติ; วันพฤหัสบดี) และ "ภ" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ) |  |
|  | สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา | ตราพระนามาภิไธยย่อ ส.ร. (สิริวัณวรี) ภายใต้พระจุลมงกุฎ อักษรพระนามาภิไธยย่อ "ส" เป็นสีแสด (หมายถึง สีประจำวันคล้ายวันประสูติ; วันพฤหัสบดี) และ "ร" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ) |  |
|  | สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร | ตราพระนามาภิไธยย่อ ท.ป. (ทีปังกรรัศมีโชติ) ภายใต้พระจุลมงกุฎ อักษรพระนามาภิไธยย่อ "ท" เป็นสีฟ้า (หมายถึง สีประจำวันคล้ายวันประสูติ; วันศุกร์) และ "ป" เป็นสีเหลือง (หมายถึง สีประจำวันพระบรมราชสมภพของพระบรมชนกนาถ) |  |
|  | สมเด็จพระเจ้าบรมวงศ์เธอ กรมพระยาดำรงราชานุภาพ | เป็นรูปเทวดาประนมมือไหว้และเหน็บพระขรรค์ มีอักษรพระนามย่อ ด.ร. (ดํารงราชานุภาพ และมีปีประสูติ (2405) กับปีสิ้นพระชนม์ (2486) เป็นตัวเลขอาหรับ กระหนาบซ้ายขวา |  ตราประจำพระองค์แบบตัวเลขไทย (๒๔๐๕ และ ๒๔๘๖)  |
|  | พระเจ้าบรมวงศ์เธอ พระองค์เจ้าวาปีบุษบากร | พระนามย่อ ว.บ. (วาปีบุษบากร) ภายใต้เลข ๕ เปล่งรัศมี แสดงถึงการที่ทรงเป็นพระราชธิดาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 อักษรพระนามย่อ "ว" เป็นสีแดง "บ" เป็นสีขาว |  |
|  | พระราชวรวงศ์เธอ กรมหมื่นพิทยาลงกรณ์ | ตราพระนามย่อ น.ม.ส. (รัชนีแจ่มจรัส) |  |
|  | พระเจ้าวรวงศ์เธอ พระองค์เจ้าสิริภาจุฑาภรณ์ | ตราพระนามย่อ ส.ภ. (สิริภาจุฑาภรณ์) ภายใต้รัดเกล้าเปล่งรัศมี อักษรพระนามย่อ "ส" เป็นสีฟ้า (หมายถึง สีประจำวันคล้ายวันประสูติ; วันศุกร์) และ "ภ" เป็นสีชมพูสด |  |
|  | พระเจ้าวรวงศ์เธอ พระองค์เจ้าอทิตยาทรกิติคุณ | ตราพระนามย่อ อ.ก. (อทิตยาทรกิติคุณ) อักษรพระนามย่อ "อ" เป็นสีม่วงเข้ม และ "ก" เป็นสีม่วง (ซึ่งอักษรทั้งหมดหมายถึง สีประจำวันคล้ายวันประสูติ; วันเสาร์) |  |
|  | พระวรวงศ์เธอ พระองค์เจ้าเฉลิมศึกยุคล | ตราสัญลักษณ์พระนามย่อเป็นรูปโล่ อยู่ภายใต้ตราประจำราชวงศ์จักรี ช่องบนซ้าย คือ พระเกี้ยว หมายถึง ทรงสืบเชื้อสายจากจุฬาลงกรณราชสันตติวงศ์ บนพื้นหลังสีชมพูเข้ม อันเป็นสีประจำวันพระบรมราชสมภพ ของ รัชกาลที่ 5 (วันอังคาร : สีชมพู) ช่องบนขวา คือพระจันทร์เสี้ยวเหนือตราประจำราชสกุลยุคล ซึ่งเป็นตราประจำพระองค์ พระเจ้าวรวงศ์เธอ พระองค์เจ้าเฉลิมพลทิฆัมพร พระบิดา บนพื้นหลังสีม่วง คือสีประจำวันประสูติพระบิดา (วันเสาร์ : สีม่วง) ช่องล่าง คือพระนามย่อ ฉ.ย. (เฉลิมศึกยุคล) อักษรพระนามย่อ "ฉ" เป็นสีเทา และ "ย" เป็นสีทอง บนพื้นหลังสีชมพู หมายถึงสีประจำวันประสูติ (วันอังคาร : สีชมพู) |  |